Kino Kuźnia we Muzeum Ślōnskim
Latoś dziynki seansom plynerowym w Kinie Kuźnia bydymy mogli ôbznajōmić sie z roztōmajtymi ôbliczami byciŏ chopym.
Ôbejzdrzymy starania pedagogiczne nad grupōm ôstudnych synkōw, jak i proces resocjalizacyje już majoryntnych chopōw. A przi prziglōndaniu sie niykerym bohatyrōm, bydymy mogli podyjzdrzeć proces szukaniŏ włŏsnyj tożsamości.
Na seanse stymp darmowy!
Repertuar Kina Kuźnia:
14 lipnia Samotny chop (A Single Man, reż. Tōm Ford, 2009 r.), godz. 21:30.
Piykny ôbrŏz żałoby angelskigo wykłŏdowcy po swojim wielorocznym partnyrze. Akcyjŏ filmu rozegrŏwŏ sie w latach 60. w słōnecznyj Kaliforniji, w czasie kryzysu kubańskigo. Niyôbyczajny ôbrŏz jednego dnia, co może umiynić cołke życie. W roli głownyj nōminowany do Oskara Colin Firth.
28 lipnia Jabka Adama (Adams æbler, reż. Anders Thomas Jensen, 2005 r.), godz. 21:30.
Drōg do zbŏwiyniŏ je mocka… kerõ ôbiere Adam? Adam to neonazista, co trefiŏ na resocjalizacyjõ do wiejskij fary, kludzōnyj ôd pastora Ivana (w tyj roli niyôbyczajny Mads Mikkelsen). Ôkrōm niego przebywajōm tam Araber terrorysta i były tenisista alkoholik. Co wyniknie z takigo ciekawego miszōngu?
11 siyrpnia W miano… (W imię, reż. Małgorzata Szumowska, 2013 r.), godz. 21:30.
Kajś na kōńcu świata rozgrŏwŏ sie bōj ô siebie. Ksiōndz Adam (w tyj roli Andrzej Chyra) kamraci sie z miyjscowym karlusym z problymami. Jednak ta relacyjŏ stanie sie pretekstym dlŏ ksiyndza Adama, coby ôdpedzieć sie na pytanie, co przed nim uciyk w sztand duchowy.
25 siyrpnia Chōrzysty (Les choristes, polski tytuł Pan od muzyki, reż Christophe Barratier, 2004 r.), godz. 21.30.
Nōminacyjŏ do Oskara w 2004 roku za nojlepszy film niy po angelsku. Do ôstrzodka dlŏ ciynżkich modych po wojnie trefiŏ rechtōr muzyki. Nojprzōd niy wiy, jak dotrzeć do swojich wychowankōw atoli z czasym udŏwŏ mu sie chycić z niymi kōntakt dziynki muzyce. Synki poleku napoczynajōm traktować lekcyjŏ muzyki za ôdskoczniã ôd surowego traktowaniŏ jak tyż nabiyrajōm nadziejã na lepsze jutro.
Pozōr! Seanse pokazowane bydōm w ôkolicy kuźnie, a w razie złych warōnkōw atmosferycznych bydōm przeniysiōne do budōnku stolarnie.
szl_Latn szl_Latn szl_Latn szl_Latn fij_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn